als_Latn dik_Latn sag_Latn
Kreu i OKB: Të shpëtojmë oqeanet për të evituar katastrofën
Postuar: 06/06/2017 - 22:23
Sekretari i përgjithshëm i Kombeve të Bashkuara, Antonio Guterres nxiti dhe vendet për të lënë mënjanë përfitimet kombëtare për të shpëtuar oqeanet dhe për të evituar "katastrofën globale" në hapje të fjalës së tij në konferencën e oqeaneve.
Me takimin pesë-ditor OKB po përpiqet të trajtojë problemet serioze të oqeaneve tona të ndotjeve plastike, dëmtimit të koraleve, peshkimit mbi normat dhe ngritjen e niveleve të ujit prej ngrohjes globale.
"Duhet të lëmë mënjanë përfitimet kombëtare afat-shkurtra, për të parandaluar katastrofën globale afatgjatë," tha Guterres në konferencën e zhvilluar në ambjentet e Këshillit të Sigurimit.
"Ruajtja e oqeaneve dhe përdorimi i tyre në mënyrë të qëndrueshme, është e njëvefshme me ruajtjen e jetës në tokë”, tha Guterres. Studimet e fundit tregojnë se mbetjet plastike në oqeane do të peshojnë më shumë se bota shtazore në deri në vitin 2050 nëse nuk veprohet për parandalimin e ndotjes.
Ngritja e niveleve të detit kërcënon vende të tëra, ekosisteme bregdetare, peshkimin, minierat, transportin dhe turizmin, tha Guterres.
Sipas tij, hapi i parë është dhënia fund e retorikës artificiale të konfliktit mes rritjes ekonomike dhe ruajtjes së mjedisit detar.
"Konservimi dhe përdorimi i qëndrueshëm i burimeve detare janë dy anë të së njëjtës monedhë”, tha Gutierres duke bërë thirrje për hapa konkretë që prej zgjerimit të zonave të mbrojtura bregdetare, deri te reduktimi i ndotjes dhe pastrimi i plastikës.
/Agjensia e Lajmeve Sot News/
als_Latn hrv_Latn als_Latn als_Latn als_Latn als_Latn als_Latn als_Latn als_Latn als_Latn